આંધ્ર પ્રદેશના કડપ્પા શહેરમાં એક એવું મંદિર છે જ્યાં માત્ર હિન્દુઓ જ નહીં મુસ્લિમો પણ મોટી સંખ્યામાં દર્શન માટે આવે છે. કડપ્પા શહેરમાં આવેલ વિષ્ણુ મંદિરના ભગવાન વિષ્ણુ અને બાલાજીના ભક્તોમાં મુસ્લિમો પણ મોટી સંખ્યામાં છે. ખાસ કરીને તેલુગુ નવવર્ષ ‘ઉગાદા’ના દિવસે મુસ્લિમો મોટા પ્રમાણમાં લક્ષ્મી વેંકટેશ્ર્વર મંદિરમાં દર્શનાર્થે આવે છે. એ દિવસે અહીં આવતા દર્શનાર્થીઓેમાં દર ચોથો દર્શનાર્થી મુસ્લિમ હોય છે.